CELEX: 32006R1126
Language: hr
Date: 2006-07-24
Title: Uredba Vijeća (EZ) br. 1126/2006 od 24. srpnja 2006. o izmjeni Uredbe (EZ) br. 234/2004 o određenim mjerama ograničavanja u odnosu na Liberiju i o stavljanju izvan snage Uredbe (EZ) br. 1030/2003 te o privremenoj obustavi određenih posebnih mjera ograničavanja u odnosu na Liberiju

18/Sv. 007
            
            
               HR
            
            
               Službeni list Europske unije
            
            
               23
            
         32006R1126
   
               L 201/1
            
            
               SLUŽBENI LIST EUROPSKE UNIJE
            
            
               24.07.2006.
            
         
      UREDBA VIJEĆA (EZ) br. 1126/2006
   od 24. srpnja 2006.
   o izmjeni Uredbe (EZ) br. 234/2004 o određenim mjerama ograničavanja u odnosu na Liberiju i o stavljanju izvan snage Uredbe (EZ) br. 1030/2003 te o privremenoj obustavi određenih posebnih mjera ograničavanja u odnosu na Liberiju
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 60. i 301.,
   uzimajući u obzir Zajedničko stajalište 2006/31/ZVSP od 23. siječnja 2006. o obnovi mjera ograničavanja uvedenih protiv Liberije (1) i Zajedničko stajalište 2006/518/ZVSP od 24. srpnja 2006. o mijenjanju i obnovi određenih mjera ograničavanja uvedenih protiv Liberije (2),
   uzimajući u obzir prijedlog Komisije,
   budući da:
   
               (1)
            
            
               S ciljem provedbe mjera uvedenih protiv Liberije Rezolucijom Vijeća sigurnosti Ujedinjenih naroda 1521 (2003.), Zajedničko stajalište 2004/137/ZVSP od 10. veljače 2004. o mjerama ograničavanja protiv Liberije (3) predvidjelo je provedbu mjera određenih u Rezoluciji Vijeća sigurnosti UN-a 1521 (2003.) u odnosu na Liberiju i zabranu pružanja Liberiji financijske pomoći u vezi s vojnim aktivnostima. 23. siječnja 2006. Zajedničkim stajalištem 2006/31/ZVSP potvrđene su mjere ograničavanja iz Zajedničkog stajališta 2004/137/ZVSP za dodatno vremensko razdoblje, u skladu s Rezolucijom Vijeća sigurnosti UN-a 1647 (2005.).
            
         
               (2)
            
            
               Uredba Vijeća (EZ) br. 234/2004 (4) zabranjuje pružanje tehničke i financijske pomoći Liberiji u vezi s vojnim aktivnostima, uvoz nebrušenih dijamanata iz Liberije i uvoz okruglih cjepanica i drvnih proizvoda podrijetlom iz te zemlje.
            
         
               (3)
            
            
               S obzirom na razvoj događaja u Liberiji, Vijeće sigurnosti UN-a je 13. lipnja 2006. usvojilo Rezoluciju Vijeća sigurnosti UN-a 1683 (2006.) kojom se uvode određena izuzeća od zabrane pružanja tehničke pomoći u vezi s vojnim aktivnostima uvedene stavkom 2. točkom (b) Rezolucije Vijeća sigurnosti UN-a 1521 (2003.).
            
         
               (4)
            
            
               Vijeće sigurnosti UN-a je 20. lipnja 2006. usvojilo Rezoluciju 1689 (2006.). Odlučilo je obnoviti zabranu uvoza dijamanata, ali ne i zabranu uvoza svih okruglih cjepanica i drvnih proizvoda podrijetlom iz Liberije, koja je bila uvedena na temelju stavka 10. Rezolucije Vijeća sigurnosti UN-a 1521 (2003.) i koja je nakon nekoliko produljenja prestala važiti 20. lipnja 2006. Vijeće sigurnosti je izrazilo svoju odlučnost da ponovno uspostavi tu zabranu ako u roku od 90 dana Liberija ne donese zakonodavstvo o šumarstvu koje je predložio Odbor za praćenje reforme u šumarstvu koji je osnovala Vlada Liberije.
            
         
               (5)
            
            
               Uzimajući u obzir te Rezolucije i Zajednička stajališta 2006/31/ZVSP i 2006/518/ZVSP, potrebno je privremeno obustaviti zabranu uvoza okruglih cjepanica i drvnih proizvoda podrijetlom iz Liberije, određenu u članku 6. stavku 2. Uredbe (EZ) br. 234/2004, s učinkom od 23. lipnja 2006. i izmijeniti članke 3. i 4. te Uredbe, posebno kako bi se omogućilo pružanje potpore policijskim i sigurnosnim snagama Vlade Liberije, pod određenim uvjetima, s učinkom od 13. lipnja 2006.,
            
         DONIJELO JE OVU UREDBU:
   Članak 1.
   Uredba (EZ) br. 234/2004 mijenja se kako slijedi:
   
               1.
            
            
               Članak 3. zamjenjuje se sljedećim:
               „Članak 3.
               1.   Odstupajući od članka 2., nadležno tijelo, kako je navedeno u Prilogu I., države članice poslovnog nastana pružatelja usluga, može odobriti pružanje:
               
                           (a)
                        
                        
                           tehničke pomoći, financiranja i financijske pomoći u vezi s:
                           
                                       i.
                                    
                                    
                                       oružjem i povezanim materijalom, ako su takva pomoć ili usluge namijenjeni isključivo za potporu i uporabu od strane Misije Ujedinjenih naroda u Liberiji; ili
                                    
                                 
                                       ii.
                                    
                                    
                                       oružjem i streljivom koji ostaju na čuvanju kod Posebne sigurnosne službe za neopterećenu operativnu upotrebu, a koje je osigurano na temelju odobrenja Odbora osnovanog stavkom 21. Rezolucije Vijeća sigurnosti UN-a 1521 (2003.) za obuku članova te službe prije 13. lipnja 2006.;
                                    
                                 
                     
                           (b)
                        
                        
                           financiranjem i financijskom pomoći u vezi s:
                           
                                       i.
                                    
                                    
                                       oružjem i povezanim materijalom namijenjenim isključivo za potporu i korištenje u međunarodnoj obuci i programu reforme za liberijske vojne snage i policiju, pod uvjetom da je Odbor osnovan stavkom 21. Rezolucije Vijeća sigurnosti UN-a 1521 (2003.) odobrio izvoz, podaju, nabavu ili prijenos dotičnog oružja i povezanog materijala;
                                    
                                 
                                       ii.
                                    
                                    
                                       nesmrtonosnom vojnom opremom koja je namijenjena isključivo u humanitarne svrhe ili za pružanje zaštite, pod uvjetom da je Odbor osnovan stavkom 21. Rezolucije Vijeća sigurnosti UN-a 1521 (2003.) odobrio izvoz, prodaju, nabavu ili prijenos dotične opreme; ili
                                    
                                 
                                       iii.
                                    
                                    
                                       oružjem i streljivom namijenjenim za korištenje od strane članova policije i oružanih snaga Vlade Liberije koji su prošli sigurnosnu provjeru i osposobljavanje od početka misije Ujedinjenih naroda u Liberiji u listopadu 2003., pod uvjetom da je Odbor osnovan stavkom 21. Rezolucije Vijeća sigurnosti UN-a 1521 (2003.) odobrio izvoz, podaju, nabavu ili prijenos dotičnog oružja ili streljiva.
                                    
                                 
                     2.   Za aktivnosti koje su već održane ne izdaju se odobrenja.”;
            
         
               2.
            
            
               Članak 4. zamjenjuje se sljedećim:
               „Članak 4.
               1.   Ako je takve aktivnosti unaprijed odobrio Odbor osnovan stavkom 21. Rezolucije Vijeća sigurnosti UN-a 1521 (2003.) i odstupajući od članka 2. ove Uredbe, nadležno tijelo, kako je navedeno u Prilogu I., države članice poslovnog nastana pružatelja usluga, može odobriti pružanje tehničke pomoći u vezi s:
               
                           (a)
                        
                        
                           oružjem i povezanim materijalom namijenjenim isključivo za potporu i korištenje u međunarodnoj obuci i programu reforme za liberijske vojne snage i policiju;
                        
                     
                           (b)
                        
                        
                           nesmrtonosnom vojnom opremom koja je namijenjena isključivo u humanitarne svrhe ili za pružanje zaštite; ili
                        
                     
                           (c)
                        
                        
                           oružjem i streljivom namijenjenim za korištenje od strane članova policije i oružanih snaga Vlade Liberije koji su prošli sigurnosnu provjeru i osposobljavanje od početka misije Ujedinjenih naroda u Liberiji u listopadu 2003.
                        
                     Odobrenje Odbora osnovanog stavkom 21. Rezolucije Vijeća sigurnosti UN-a 1521 (2003.) traži se putem nadležnog tijela, kako je navedeno u Prilogu I., države članice poslovnog nastana pružatelja usluga.
               Vlada dotične države članice i Vlada Liberije podnose zajednički zahtjev za odobrenje tehničke pomoći u vezi s oružjem i streljivom iz točke (c) Odboru osnovanom stavkom 21. Rezolucije Vijeća sigurnosti UN-a 1521 (2003.).
               2.   Za aktivnosti koje su već održane ne izdaju se odobrenja.”
            
         Članak 2.
   Članak 6. stavak 2. Uredbe (EZ) br. 234/2004 privremeno se obustavlja do 18. rujna 2006.
   Članak 3.
   Ova Uredba stupa na snagu sljedećeg dana od dana objave u Službenim listu Europske unije.
   Članak 1. primjenjuje se od 13. lipnja 2006. Članak 2. primjenjuje se od 23. lipnja 2006.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2006.
      
         
            Za Vijeće
         
         
            Predsjednik
         
         K. RAJAMÄKI
         
      
   
   
      (1)  SL L 19, 24.1.2006., str. 38.
   
      (2)  SL L 201, 25.7.2006., str. 36
   
   
      (3)  SL L 40, 12.2.2004., str. 35. Zajedničko stajalište kako je izmijenjeno Zajedničkim stajalištem 2004/902/ZVSP (SL L 379, 24.12.2004., str. 113.).
   
      (4)  SL L 40, 12.2.2004., str. 1. Uredba kako je zadnje izmijenjena Uredbom Komisije (EZ) br. 1452/2005 (SL L 230, 7.9.2005., str. 11.).